Teksten til sangen ble skrevet av poeten Lars Forssell. I teksten forekommer strofen «Dina bröst är som svalor som häckar» (), som har blitt et av de mest kjente strofene i en svensk melodifestivalhistorie. Strofen ble omdiskutert og kritisert, blant annet av den svenske feministbevegelsen. Kritikken ble så stor at Forssell selv rykket ut i avisen 5. mars 1973. Der skrev han: «Hvem som helst kan synes at min nå temmelig rikskjente lignelse om brystene og svalene kan være ubegripelig, dum, banal eller helt enkelt tåpelig. Det kan jeg forstå. Det er et spørsmål om smak og behag. Men at denne lignelsen på noe som helst vis skulle forulempe kvinnen og kvinnesaken, det går over hodet på meg». Forssell hadde skrevet sangteksten på en time samme dag som bidragene skulle leveres inn til Sveriges Radio.